Avis juridique important

|

31978L0692

Οδηγία 78/692/ΕΟΚ του Συμβουλίου της 25ης Ιουλίου 1978 περί τροποποιήσεως των οδηγιών 66/400/ΕΟΚ, 66/401/ΕΟΚ, 66/402/ΕΟΚ, 66/403/ΕΟΚ, 68/193/ΕΟΚ, 69/208/ΕΟΚ και 70/458/ΕΟΚ «περί της εμπορίας σπόρων τεύτλων προς σπορά, σπόρων κτηνοτροφικών φυτών προς σπορά, σπόρων σιτηρών προς σπορά, σπόρων γεωμήλων προς φύτευση, υλικών αγενούς πολλαπλασιασμού της αμπέλου, σπόρων των ελαιούχων και κλωστικών φυτών προς σπορά και σπόρων κηπευτικών προς σπορά»

Επίσημη Εφημερίδα αριθ. L 236 της 26/08/1978 σ. 0013 - 0018 Ελληνική ειδική έκδοση: Κεφάλαιο 03 τόμος 22 σ. 0166  Ισπανική ειδική έκδοση: Κεφάλαιο 03 τόμος 14 σ. 0267  Πορτογαλική ειδική έκδοση : Κεφάλαιο 03 τόμος 14 σ. 0267  Φινλανδική ειδική έκδοση: Κεφάλαιο 3 τόμος 10 σ. 0105  Σουηδική ειδική έκδοση: Κεφάλαιο 3 τόμος 10 σ. 0105

ΟΔΗΓΙΑ ΤΟΥ ΣΥΜΒΟΥΛΙΟΥ της 25ης Ιουλίου 1978 περί τροποποιήσεως των οδηγιών 66/400/ΕΟΚ, 66/401/ΕΟΚ, 66/402/ΕΟΚ, 66/403/ΕΟΚ, 68/193/ΕΟΚ, 69/208/ΕΟΚ και 70/458/ΕΟΚ "περί της εμπορίας σπόρων τεύτλων προς σπορά, σπόρων κτηνοτροφικών φυτών προς σπορά,  σπόρων σιτηρών προς σπορά, σπόρων γεωμήλων προς φύτευση, υλικών αγενούς πολλαπλασιασμού της αμπέλου, σπόρων των ελαιούχων και κλωστικών φυτών προς σπορά και σπόρων κηπευτικών προς σπορά"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 100,  την πρόταση της Επιτροπής,  τη γνώμη της Συνελεύσεως (1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι πρέπει, για τα κατωτέρω εκτιθέμενα κίνητρα, να τροποποιηθούν οι διάφορες οδηγίες περί εμπορίας των σπόρων προς σπορά και των φυτών προς φύτευση- ότι οι διατάξεις αυτών των οδηγιών σχετικώς με τη σφράγιση και τη σήμανση των σπόρων προς σπορά και των φυτών προς φύτευση που εφαρμόζονται επί του παρόντος δεν λαμβάνουν υπόψη τις προόδους που έχουν γίνει στον τομέα των υλικών συσκευασίας, των μεθόδων  σφραγίσεως και των λεπτομερειών επιθέσεως ετικεττών- ότι πρέπει επομένως να τις προσαρμόσουν- ότι είναι αναγκαίο να καθορισθεί ότι, και για τους σπόρους γεωμήλων, τα δείγματα κονδύλων που πρόκειται να εξετασθούν για την πιστοποίηση, αφαιρούνται επισήμως σύμφωνα με τις κατάλληλες μεθόδους,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η οδηγία 66/400/ΕΟΚ του Συμβουλίου της 14ης Ιουνίου 1966 περί εμπορίας των σπόρων τεύτλων προς σπορά (3), όπως τροποποιήθηκε τελευταία από την οδηγία 78/55/ΕΟΚ (4), τροποποιείται ως ακολούθως:  1. Το άρθρο 10, παράγραφος 1 αντικαθίσταται από το ακόλουθο κείμενο:  "1. Τα Κράτη Μέλη καθορίζουν ότι οι συσκευασίες βασικών σπόρων προς σπορά και πιστοποιημένων σπόρων προς σπορά, εφ'όσον οι σπόροι αυτής της κατηγορίας δεν παρουσιάζονται με τη μορφή μικρών συσκευασιών ΕΟΚ, σφραγίζονται επισήμως ή κατόπιν επισήμου  ελέγχου κατά τρόπο ώστε να μη δύνανται να ανοιχθούν χωρίς να καταστραφεί το σύστημα σφραγίσεως ή χωρίς η επίσημη ετικέττα, που προβλέπεται στο άρθρο 11, παράγραφος 1 ή η συσκευασία, να φέρουν ίχνη επεμβάσεως.  Προκειμένου να εξασφαλισθεί η σφράγιση, το σύστημα σφραγίσεως περιέχει τουλάχιστον είτε την επίθεση της ανωτέρω αναφερομένης ετικέττας είτε της επίσημης σφραγίδας.  Τα προβλεπόμενα μέτρα στο δεύτερο εδάφιο δεν είναι απαραίτητα στην περίπτωση συστήματος σφραγίσεως που δεν επαναχρησιμοποιείται.  Σύμφωνα με την προβλεπόμενη στο άρθρο 21 διαδικασία, δύναται να διαπιστωθεί αν ένα καθορισμένο σύστημα σφραγίσεως ανταποκρίνεται στις διατάξεις της παρούσης παραγράφου." 2. Στο άρθρο 10, παράγραφος 2, πρώτη πρόταση οι λέξεις "ή υπό επίσημο έλεγχο" προστίθενται μετά τις λέξεις "μόνον επισήμως".  3. Το άρθρο 10 παράγραφος 3, αντικαθίσταται από το ακόλουθο κείμενο:  "3. Τα Κράτη Μέλη καθορίζουν ότι οι μικρές συσκευασίες ΕΟΚ είναι σφραγισμένες κατά τρόπο ώστε να μη δύνανται να ανοιχθούν χωρίς να καταστραφεί το σύστημα σφραγίσεως ή χωρίς η σήμανση ή η συσκευασία να φέρουν ίχνη επεμβάσεως. Σύμφωνα με τη διαδικασία που  προβλέπεται στο άρθρο 21, δύναται να διαπιστωθεί αν ένα σύστημα καθορισμένης σφραγίσεως ανταποκρίνεται στις διατάξεις της παρούσης παραγράφου. Δύνανται να γίνουν μία ή περισσότερες νέες σφραγίσεις κατόπιν επισήμου ελέγχου." 4. Στο άρθρο 14 παράγραφος 3 υπό γ), το ακόλουθο κείμενο προστίθεται μετά την περίπτωση "σχετικός αριθμός της σπορομερίδας":  "  μήνας και έτος σφραγίσεως,  ή - μήνας και έτος της τελευταίας επισήμου δειγματοληψίας προκειμένου να πιστοποιηθούν." 5. Στο παράρτημα III μέρος Α I προστίθεται το ακόλουθο σημείο:  "3. α) μήνας και έτος σφραγίσεως που εκφράζονται με την ένδειξη "σφραγισμένο..." (μήνας και έτος),  ή μήνας και έτος της τελευταίας επίσημης δειγματοληψίας εν όψει της πιστοποιήσεως που εκφράζονται με την ένδειξη: έχει γίνει "δειγματοληπτικός έλεγχος..." (μήνας και έτος)."  Άρθρο 2  Η οδηγία 66/401/ΕΟΚ του Συμβουλίου της 14ης Ιουνίου 1966 περί της εμπορίας των σπόρων κτηνοτροφικών φυτών προς σπορά (5), όπως τροποποιήθηκε τελευταία από την οδηγία 78/386/ΕΟΚ (6), τροποποιείται ως εξής:  1. Το άρθρο 9 παράγραφος 1, αντικαθίσταται από το ακόλουθο κείμενο:  "1. Τα Κράτη Μέλη ορίζουν ότι οι συσκευασίες βασικών σπόρων προς σπορά, πιστοποιημένων σπόρων προς σπορά και εμπορεύσιμων σπόρων προς σπορά, εφ'όσον οι σπόροι αυτών των δύο τελευταίων κατηγοριών δεν παρουσιάζονται με τη μορφή μικρών συσκευασιών ΕΟΚ Β,  σφραγίζονται επισήμως ή κατόπιν επισήμου ελέγχου κατά τρόπο ώστε να μη δύνανται να ανοιχθούν χωρίς να καταστραφεί το σύστημα σφραγίσεως ή χωρίς η επίσημη ετικέττα που προβλέπεται στο άρθρο 10 παράγραφος 1 ή η συσκευασία να φέρουν ίχνη επεμβάσεως.  Προκειμένου να εξασφαλισθεί η σφράγιση, το σύστημα σφραγίσεως περιλαμβάνει τουλάχιστον είτε την επίθεση σ'αυτό της ανωτέρω αναφερομένης ετικέττας, είτε επίσημης σφραγίδας.  Τα μέτρα που προβλέπονται στο δεύτερο εδάφιο δεν είναι αναγκαία στην περίπτωση συστήματος σφραγίσεως που δεν επαναχρησιμοποιείται.  Σύμφωνα με τη διαδικασία που προβλέπεται στο άρθρο 21, δύναται να διαπιστωθεί αν ένα καθορισμένο σύστημα σφραγίσεως ανταποκρίνεται στις διατάξεις της παρούσης παραγράφου." 2. Στο άρθρο 9 παράγραφος 2, πρώτη πρόταση, οι λέξεις "υπό επίσημο έλεγχο" προστίθενται μετά τις λέξεις "μόνον επισήμως".  3. Το άρθρο 9 παράγραφος 3 αντικαθίσταται από το ακόλουθο κείμενο:  "3. Τα Κράτη Μέλη ορίζουν ότι οι μικρές συσκευασίες ΕΟΚ Β σφραγίζονται κατά τρόπο ώστε να μη δύνανται να ανοιχθούν χωρίς να καταστραφεί το σύστημα σφραγίσεως ή χωρίς η σήμανση ή η συσκευασία να φέρουν ίχνη επεμβάσεως. Σύμφωνα με τη διαδικασία που  προβλέπεται στο άρθρο 21, δύναται να διαπιστωθεί αν ένα καθορισμένο σύστημα σφραγίσεως ανταποκρίνεται στις διατάξεις της παρούσης παραγράφου. Δύναται να γίνουν μία ή περισσότερες νέες σφραγίσεις κατόπιν επισήμου ελέγχου." 4. Στο άρθρο 14 παράγραφος 3 υπό γ), το ακόλουθο κείμενο προστίθεται μετά την περίπτωση "σχετικός αριθμός της σπορομερίδας":  "  μήνας και έτος σφραγίσεως,  ή - μήνας και έτος της τελευταίας επίσημης δειγματοληψίας εν όψει της πιστοποιήσεως." 5. Στο παράρτημα IV, μέρος Α I, υπό α), προστίθεται το ακόλουθο σημείο:  "3. α) μήνας και έτος σφραγίσεως, εκφράζονται με την ένδειξη: "σφραγισμένο..." (μήνας και έτος),  ή μήνας και έτος της τελευταίας επίσημης δειγματοληψίας εν όψει της πιστοποιήσεως εκφραζόμενα με την ένδειξη: "έχει γίνει δειγματοληπτικός έλεγχος..." (μήνας και έτος)." 6. Στο παράρτημα IV, μέρος Α I υπό β) προστίθεται το ακόλουθο σημείο:  "4α. μήνας και έτος σφραγίσεως, που εκφράζονται με την ένδειξη: "σφραγισμένο..."(μήνας και έτος),  ή μήνας και έτος της τελευταίας επίσημης δειγματοληψίας εν όψει της αποφάσεως για την αποδοχή σπόρων προς σπορά ως εμπορικών, εκφράζονται με την ένδειξη: "έχει γίνει δειγματοληπτικός έλεγχος..." (μήνας και έτος)." 7. Στο παράρτημα IV, μέρος Α I, υπό γ), προστίθεται το ακόλουθο σημείο:  "3. α) μήνας και έτος σφραγίσεως, εκφράζονται με την ένδειξη: "σφραγισμένο..." (μήνας και έτος)."  Άρθρο 3  Η οδηγία 66/402/ΕΟΚ του Συμβουλίου της 14ης Ιουνίου 1966 περί της εμπορίας των σπόρων σιτηρών προς σπορά (7), όπως τροποποιήθηκε τελευταία από την οδηγία 78/387/ΕΟΚ (8), τροποποιείται ως ακολούθως:  1. Το άρθρο 9 παράγραφος 1 αντικαθίσταται από το ακόλουθο κείμενο:  "1. Τα Κράτη Μέλη ορίζουν ότι οι συσκευασίες των βασικών σπόρων προς σπορά και των πιστοποιημένων σπόρων προς σπορά πάσης φύσεως σφραγίζονται επισήμως ή κατόπιν επισήμου ελέγχου, κατά τρόπο ώστε να μη δύνανται να ανοιχθούν χωρίς να καταστραφεί το  σύστημα σφραγίσεως ή χωρίς η επίσημη ετικέττα που προβλέπεται στο άρθρο 10 παράγραφος 1 ή η συσκευασία να φέρουν ίχνη επεμβάσεως.  Προκειμένου να εξασφαλισθεί η σφράγιση, το σύστημα σφραγίσεως περιέχει τουλάχιστον είτε την επίθεση της ανωτέρω ετικέττας είτε επίσημης σφραγίδας.  Τα μέτρα που προβλέπονται στο δεύτερο εδάφιο δεν είναι απαραίτητα στην περίπτωση συστήματος που δεν επαναχρησιμοποιείται.  Σύμφωνα με τη διαδικασία που προβλέπεται στο άρθρο 21 δύναται να διαπιστωθεί αν ένα καθορισμένο σύστημα σφραγίσεως ανταποκρίνεται στις διατάξεις αυτής της παραγράφου." 2. Στο άρθρο 9 παράγραφος 2, πρώτη πρόταση οι λέξεις "ή υπό επίσημο έλεγχο" προστίθενται μετά τις λέξεις "μόνον επισήμως".  3. Στο άρθρο 14, παράγραφος 3, υπό γ), το ακόλουθο κείμενο προστίθεται μετά την περίπτωση "σχετικός αριθμός της σπορομερίδας":  "- μήνας και έτος σφραγίσεως.  ή - μήνας και έτος της τελευταίας επίσημης δειγματοληψίας εν όψει της πιστοποιήσεως." 4. Στο παράρτημα IV, μέρος Α υπό α), προστίθεται το ακόλουθο σημείο:  "3α. μήνας και έτος σφραγίσεως, που εκφράζονται με την ένδειξη:  "σφραγισμένο..." (μήνας και έτος),  ή μήνας και έτος της τελευταίας επίσημης δειγματοληψίας εν όψει της πιστοποιήσεως, εκφράζονται με την ένδειξη: "έχει γίνει δειγματοληπτικός έλεγχος..." (μήνας και έτος)." 5 Στο παράρτημα IV, μέρος Α, υπό β) προστίθεται το ακόλουθο σημείο:  "3α. μήνας και έτος σφραγίσεως που εκφράζονται με την ένδειξη: "σφραγισμένο..." (μήνας και έτος)."  Άρθρο 4  Η οδηγία 66/403/ΕΟΚ του Συμβουλίου της 14ης Ιουνίου 1966 περί της εμπορίας σπόρων γεωμήλων προς φύτευση (9), όπως τροποποιήθηκε τελευταία από την οδηγία 77/648/ΕΟΚ (10), τροποποιείται ως ακολούθως:  1. Προστίθεται το ακόλουθο άρθρο:  "Άρθρο 5 Τα Κράτη Μέλη ορίζουν ότι κατά τη διάρκεια της εξετάσεως των κονδύλων για την πιστοποίηση, τα δείγματα λαμβάνονται επισήμως σύμφωνα με τις κατάλληλες μεθόδους." 2. Το άρθρο 9, παράγραφος 1, αντικαθίσταται από το ακόλουθο κείμενο:  "1. Τα Κράτη Μέλη ορίζουν ότι οι συσκευασίες και οι περιέκτες βασικών φυτών προς φύτευση και πιστοποιημένων φυτών προς φύτευση σφραγίζονται επισήμως ή κατόπιν επισήμου ελέγχου κατά τρόπο ώστε να μη δύνανται να ανοιχθούν χωρίς να καταστραφεί το σύστημα  σφραγίσεως ή χωρίς η επίσημη ετικέττα που προβλέπεται στο άρθρο 10 παράγραφος 1 ή η συσκευασία ή ο περιέκτης να φέρουν ίχνη επεμβάσεως.  Προκειμένου να εξασφαλισθεί η σφράγιση, το σύστημα σφραγίσεως περιλαμβάνει τουλάχιστον είτε την επίθεση της προαναφερθείσας ετικέττας είτε επίσημης σφραγίδας.  Τα μέτρα που προβλέπονται στο δεύτερο εδάφιο δεν είναι αναγκαία στην περίπτωση συστήματος σφραγίσεως που δεν επαναχρησιμοποιείται.  Σύμφωνα με την προβλεπόμενη διαδικασία στο άρθρο 19 δύναται να διαπιστωθεί αν ένα καθορισμένο σύστημα ανταποκρίνεται στις διατάξεις αυτής της παραγράφου." 3. Στο άρθρο 9, παράγραφος 2, πρώτη πρόταση, οι λέξεις "ή υπό επίσημο έλεγχο" προστίθενται μετά τις λέξεις "μόνον επισήμως".  4. Το άρθρο 10 αντικαθίσταται από το ακόλουθο κείμενο:  "Άρθρο 10 1. Τα Κράτη Μέλη ορίζουν ότι οι συσκευασίες και οι περιέκτες βασικών φυτών προς φύτευση και πιστοποιημένων φυτών προς φύτευση:  α) είναι εφοδιασμένοι, εξωτερικά, με επίσημη ετικέττα που να μην έχει ακόμα χρησιμοποιηθεί, που είναι σύμφωνη με τους όρους που καθορίζονται στο παράρτημα III και των οποίων οι ενδείξεις συντάσσονται σε μια από τις επίσημες γλώσσες της Κοινότητας. Το  χρώμα της ετικέττας είναι το λευκό για τα βασικά φυτά προς φύτευση και το μπλε για τα πιστοποιημένα. Όταν η ετικέττα είναι εφοδιασμένη με γαρύφαλλο, η επικόλλησή της εξασφαλίζεται σε όλες τις περιπτώσεις με επίσημη σφραγίδα. Επιτρέπεται η χρήση  αυτοκόλλητων επισήμων ετικεττών. Σύμφωνα με τη διαδικασία που προβλέπεται στο άρθρο 12 δύναται να επιτραπεί, κατόπιν επίσημου ελέγχου, να επικολληθούν στη συσκευασία οι προαναφερόμενες ενδείξεις κατά τρόπο ανεξίτηλο και σύμφωνα με το πρότυπο της  ετικέττας- β) να περιέχουν επίσημη ανακοίνωση του χρώματος της ετικέττας που να αναφέρει τουλάχιστον τις ενδείξεις που προβλέπονται στο παράρτημα III, μέρος Α, σημεία 3, 4 και 6 για την ετικέττα- η σημείωση είναι τέτοιας φύσεως ώστε να μη δύναται να γίνει σύγχυση  με την επίσημη ετικέττα που αναφέρεται υπό α). Η σημείωση δεν είναι απαραίτητη όταν οι ενδείξεις τίθενται κατά τρόπο ανεξίτηλο στη συσκευασία ή όταν χρησιμοποιούνται σύμφωνα με το α) ή όταν χρησιμοποιείται αυτοκόλλητη ετικέττα ή ετικέττα από αδιάρρηκτο  υλικό.  2. Τα Κράτη Μέλη δύνανται να προβλέπουν εξαιρέσεις της παραγράφου 1 για τις μικρές συσκευασίες, εφ'όσον φέρουν την ένδειξη "εμπορία αποδεκτή αποκλειστικά σε..." (ενδιαφερόμενο Κράτος Μέλος)." 5. Στο άρθρο 13 παράγραφος 1, οι λέξεις "εσημάνθη επισήμως και εσφραγίσθη" αντικαθίστανται από το "εσημάνθη και εσφραγίσθη επισήμως ή κατόπιν επίσημου ελέγχου".  6. Στο άρθρο 13, παράγραφος 4 υπό γ) προστίθεται το ακόλουθο κείμενο μετά από την περίπτωση "σχετικός αριθμός της σπορομερίδας".  "- μήνας και έτος σφραγίσεως." 7. Στο παράρτημα III, μέρος Α, προστίθεται το ακόλουθο σημείο:  "3α. μήνας και έτος σφραγίσεως." 8. Στο παράρτημα III, μέρος Α, το σημείο 9 καταργείται.   Άρθρο 5  Το άρθρο 9 της οδηγίας 68/193/ΕΟΚ του Συμβουλίου της 9ηςΑπριλίου 1968 περί της εμπορίας υλικών αγενούς πολλαπλασιασμού της αμπέλου (11), όπως τροποποιήθηκε τελευταία από την οδηγία 78/55/ΕΟΚ, αντικαθίσταται από το ακόλουθο κείμενο:  "Άρθρο 9 Τα Κράτη Μέλη ορίζουν ότι οι συσκευασίες και οι δέσμες υλικών πολλαπλασιασμού σφραγίζονται κατά τρόπο ώστε να μη δύνανται να ανοιχθούν χωρίς να καταστραφεί το σύστημα σφραγίσεως ή χωρίς να φέρει ίχνη επεμβάσεως και χωρίς η ετικέττα που προβλέπεται στο  άρθρο 10, παράγραφος 1 ή - στην περίπτωση των συσκευασιών- η συσκευασία να φέρει ίχνη επεμβάσεως. Είναι εφοδιασμένες με μολυβδοσφραγίδα ή με ισοδύναμη σφράγιση επικολλημένες από τον υπεύθυνο της επιθέσεως ετικεττών. Σύμφωνα με τη διαδικασία που  προβλέπεται στο άρθρο 1 δύναται να διαπιστωθεί αν ένα καθορισμένο σύστημα σφραγίσεως ανταποκρίνεται στις διατάξεις αυτού του άρθρου. Δύνανται να γίνουν μία ή περισσότερες νέες σφραγίσεις κατόπιν επίσημου ελέγχου."  Άρθρο 6  Η οδηγία 69/208/ΕΟΚ του Συμβουλίου της 30ής Ιουνίου 1969 περί της εμπορίας των σπόρων προς σπορά των ελαιούχων και κλωστικών φυτών (12), όπως τροποποιήθηκε τελευταία από την οδηγία 78/388/ΕΟΚ (13), τροποποιείται ως ακολούθως:  1. Το άρθρο 9 παράγραφος 1, αντικαθίσταται από το ακόλουθο κείμενο:  "1. Τα Κράτη Μέλη ορίζουν ότι οι συσκευασίες των βασικών σπόρων προς σπορά και των πιστοποιουμένων σπόρων προς σπορά πάσης φύσεως και των εμπορεύσιμων σπόρων προς σπορά σφραγίζονται επισήμως ή κατόπιν επίσημου ελέγχου κατά τρόπο ώστε να μη δύναται να  ανοιχθούν χωρίς να καταστραφεί το σύστημα σφραγίσεως ή χωρίς η επίσημη ετικέττα που προβλέπεται στο άρθρο 10 παράγραφος 1 ή η συσκευασία να φέρουν ίχνη επεμβάσεως.  Προκειμένου να εξασφαλισθεί η σφράγιση το σύστημα σφραγίσεως περιλαμβάνει τουλάχιστον είτε την επίθεση σ'αυτό της ανωτέρω αναφερομένης ετικέττας είτε επίσημης σφραγίδας.  Τα προβλεπόμενα μέτρα στο δεύτερο εδάφιο δεν είναι απαραίτητα στην περίπτωση συστήματος σφραγίσεως που δεν επαναχρησιμοποιείται.  Σύμφωνα με τη διαδικασία που προβλέπεται στο άρθρο 20, δύναται να διαπιστωθεί αν ένα καθορισμένο σύστημα σφραγίσεως ανταποκρίνεται στις διατάξεις αυτής της παραγράφου." 2. Στο άρθρο 9 παράγραφος 2, πρώτη πρόταση, οι λέξεις "ή κατόπιν επίσημου ελέγχου", προστίθενται μετά από τις λέξεις "μόνον επισήμως".  3. Στο άρθρο 13, παράγραφος 3, υπό γ), το ακόλουθο κείμενο προστίθεται μετά την περίπτωση "σχετικός αριθμός της σπορομερίδας":  "- μήνας και έτος σφραγίσεως,  ή - μήνας και έτος της τελυταίας επισήμου δειγματοληψίας εν όψει της πιστοποιήσεως." 4. Στο παράρτημα IV, μέρος Α, υπό α), το σημείο 3 αντικαθίσταται από το ακόλουθο κείμενο:  "- μήνας και έτος σφραγίσεως που εκφράζονται με την ένδειξη: "έχει γίνει δειγματοληπτικός έλεγχος..."(μήνας και έτος),  ή - μήνας και έτος της τελευταίας επίσημης δειγματοληψίας εν όψει της πιστοποιήσεως, εκφραζόμενα με την ένδειξη: "έχει γίνει δειγματοληπτικός έλεγχος..." (μήνας και έτος)." 5. Στο παράρτημα IV, μέρος Α, υπό β), το σημείο 4 αντικαθίσταται από το ακόλουθο κείμενο:  "- μήνας και έτος σφραγίσεως εκφράζονται με την ένδειξη "σφραγισμένο..." (μήνας και έτος)."  Άρθρο 7  Η οδηγία 70/458/ΕΟΚ του Συμβουλίου της 29ης Σεπτεμβρίου περί της εμπορίας σπόρων κηπευτικών προς σπορά (14), όπως τροποποιήθηκε τελευταία από την οδηγία 78/55/ΕΟΚ, τροποποιείται ως ακολούθως:  1. Το άρθρο 25 παράγραφος 1 αντικαθίσταται από το ακόλουθο κείμενο:  "1. Τα Κράτη Μέλη ορίζουν ότι οι συσκευασίες βασικών σπόρων προς σπορά και πιστοποιημένων σπόρων προς σπορά, εφ'όσον οι σπόροι αυτής της τελευταίας κατηγορίας δεν παρουσιάζονται με τη μορφή μικρών συσκευασιών ΕΟΚ, σφραγίζονται επισήμως ή κατόπιν  επίσημου ελέγχου έτσι ώστε να μη δύνανται να ανοιχθούν χωρίς να καταστραφεί το σύστημα σφραγίσεως ή χωρίς η επίσημη ετικέττα που προβλέπεται στο άρθρο 26, παράγραφος 1, ή η συσκευασία να φέρουν ίχνη επεμβάσεως.  Προκειμένου να εξασφαλισθεί η σφράγιση, το σύστημα σφραγίσεως περιλαμβάνει τουλάχιστον την επίθεση σ'αυτό της ετικέττας που προβλέπεται ανωτέρω είτε επίσημης σφραγίδας.  Τα μέτρα που προβλέπονται στο δεύτερο εδάφιο δεν είναι απαραίτητα στην περίπτωση συστήματος σφραγίσεως που δεν επαναχρησιμοποιείται.  Σύμφωνα με τη διαδικασία που προβλέπεται στο άρθρο 40, δύνανται να διαπιστωθεί αν ένα καθορισμένο σύστημα σφραγίσεως ανταποκρίνεται στις διατάξεις αυτής της παραγράφου." 2. Στο άρθρο 25, παράγραφος 2, πρώτη πρόταση, οι λέξεις "ή κατόπιν επίσημου ελέγχου" προστίθενται μετά τις λέξεις "μόνον επισήμως".  3. Το άρθρο 25 παράγραφος 3 αντικαθίσταται από το ακόλουθο κείμενο:  "3. Τα Κράτη Μέλη ορίζουν ότι οι συσκευασίες τυποποιημένων σπόρων προς σπορά και οι μικρές συσκευασίες πιστοποιημένων σπόρων προς σπορά σφραγίζονται έτσι ώστε να μη δύνανται να ανοιχθούν χωρίς να καταστραφεί το σύστημα σφραγίσεως ή χωρίς η ετικέττα που  προβλέπεται στο άρθρο 26 παράγραφος 3 ή η συσκευασία να φέρουν ίχνη επεμβάσεως. Είναι επίσης εφοδιασμένες, εκτός από μικρές συσκευασίες, με μολυβδοσφραγίδα ή με άλλη ισοδύναμη σφράγιση που έχουν τεθεί από τον υπεύθυνο της επιθέσεως ετικεττών. Σύμφωνα με  τη διαδικασία που προβλέπεται στο άρθρο 40, δύναται να διαπιστωθεί αν ένα καθορισμένο σύστημα σφραγίσεως ανταποκρίνεται στις διατάξεις αυτής της παραγράφου. Στην περίπτωση των μικρών συσκευασιών της κατηγορίας των πιστοποιημένων σπόρων προς σπορά  δύναται να γίνουν μία ή περισσότερες νέες σφραγίσεις μόνο μετά από τον επίσημο έλεγχο." 4. Στο άρθρο 25, προστίθεται η ακόλουθη παράγραφος:  "4. Τα Κράτη Μέλη δύνανται να προβλέπουν εξαιρέσεις των παραγράφων 1 και 2, για τις μικρές συσκευασίες βασικών σπόρων προς σπορά." 5. Στο άρθρο 30, παράγραφος 3, υπό γ), προστίθεται το ακόλουθο κείμενο μετά την περίπτωση "σχετικός αριθμός της σπορομερίδας":  "- μήνας και έτος σφραγίσεως,  ή - μήνας και έτος της τελευταίας επίσημης δειγματοληψίας εν όψει πιστοποιήσεως." 6. Το παράρτημα IV, μέρος Α, υπό α) αντικαθίσταται από το ακόλουθο κείμενο:  "1. Κανόνες και προδιαγραφές ΕΟΚ.  2. Υπηρεσία πιστοποιήσεως και Κράτος Μέλος ή τα αρχικά τους.  3. Μήνας και έτος σφραγίσεως που εκφράζονται με την ένδειξη "σφραγισμένο..." (μήνας και έτος),  ή μήνας και έτος της τελευταίας επίσημης δειγματοληψίας εν όψει της πιστοποιήσεως, εκφραζομένης με την ένδειξη: "έχει γίνει δειγματοληπτικός έλεγχος..." (μήνας και έτος).  4. Σχετικός αριθμός της παρτίδας.  5. Είδος.  6. Ποικιλία.  7. Κατηγορία.  8. Χώρα παραγωγής.  9. Δηλωμένο καθαρό ή μικτό βάρος ή δηλωμένος αριθμός καθαρών σπόρων.  10. Σε περίπτωση ενδείξεως του βάρους και χρήσεως φυτοφαρμάκων σε κόκκους, ουσιών περιτυλίξεως ή άλλων στερεών προσθημάτων, η ένδειξη της φύσεως του προσθήματος καθώς και η κατά προσέγγιση σχέση μεταξύ του βάρους καθαρών σπόρων και του γενικού βάρους.  11. Στην περίπτωση που η βλάστηση αναλύθηκε εκ νέου, δύνανται να αναφέρονται οι λέξεις "εκ νέου αναλυθείσα" (μήνας και έτος)." 7. Το παράρτημα IV, μέρος Β, υπό α), αντικαθίσταται από το ακόλουθο κείμενο:  "1. Κανόνες και προδιαγραφές ΕΟΚ.  2. Όνομα και διεύθυνση του υπευθύνου της επιθέσεως ετικεττών ή αναγνωρίσεως της ταυτότητός του.  3. Η περίοδος εμπορίας της σφραγίσεως ή της τελευταίας εξετάσεως της βλαστικής ικανότητος. Δύναται να αναφέρεται το τέλος αυτής της περιόδου εμπορίας.  4. Είδος.  5. Ποικιλία.  6. Κατηγορία για τις μικρές συσκευασίες, οι πιστοποιημένοι σπόροι προς σπορά δύναται να δηλωθούν με τα γράμματα "Γ" και "Ζ" και οι τυποποιημένοι σπόροι προς σπορά δύναται να δηλωθούν με τα γράμματα "TV".  7. Σχετικός αριθμός που δίνεται από την υπεύθυνο της επιθέσεως ετικεττών   για τους τυποποιημένους σπόρους προς σπορά.  8. Σχετικός αριθμός που επιτρέπει την εξακρίβωση της πιστοποιημένης σπορομερίδας για τους πιστοποιημένους σπόρους προς σπορά.  9. Δηλωμένο καθαρό ή μικτό βάρος ή δηλωμένος αριθμός καθαρών σπόρων εκτός από τις μικρές συσκευασίες μέχρι 500 γραμμάρια.  10. Σε περίπτωση ενδείξεως του βάρους και της χρήσεως φυτοφαρμάκων σε κόκκους, ουσιών περιτυλίξεως ή άλλων στερεών προσθημάτων, η ένδειξη της φύσεως του προσθήματος καθώς και η κατά προσέγγιση σχέση μεταξύ του βάρους καθαρών σπόρων και του γενικού  βάρους."  Άρθρο 8  Τα Κράτη Μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν:  - στις διατάξεις των άρθρων 1 έως 4, 6 και 7, το αργότερο την 1η Ιουλίου 1977,  - στις άλλες διατάξεις της παρούσης οδηγίας, το αργότερο την 1η Ιουλίου 1979.   Άρθρο 9  Η παρούσα οδηγία απευθύνεται στα Κράτη Μέλη.  Έγινε στις Βρυξέλλες, στις 25 Ιουλίου 1978.  Για το Συμβούλιο Ο Πρόεδρος H.J. ROHR  (1) ΕΕ αριθ. Α 183 της 1.8.1977, σ. 64.  (2) ΕΕ αριθ. Α 180 της 28.7.1977, σ. 29.  (3) ΕΕ αριθ. 125 της 11.7.1966, σ. 2290/66.  (4) ΕΕ αριθ. Ν 16 της 20.1.1978. σ. 23.  (5) ΕΕ αριθ. 125 της 11.7.1966, σ. 2298/66.  (6) ΕΕ αριθ. Ν 113 της 25.5.1978, σ. 1.  (7) ΕΕ αριθ. 125 της 11.7.1966, σ. 2309/66.  (8) ΕΕ αριθ. Ν 113 της 25.4.1978, σ. 13.  (9) ΕΕ αριθ. 125 της 11.7.1966, σ. 2320/66.  (10) ΕΕ αριθ. Ν 261 της 14.10.1977, σ. 21.  (11) ΕΕ αριθ. Ν 93 της 17.4.1968, σ. 15.  (12) ΕΕ αριθ. Ν 169 της 10.7.1969, σ. 3.  (13) ΕΕ αριθ. Ν 113 της 25.4.1978, σ. 20.  (14) ΕΕ αριθ. Ν 225 της 12.10.1970, σ. 7.


Avis juridique important

|

31985L0328

Οδηγία 85/328/ΕΟΚ του Συμβουλίου της 20ής Ιουνίου 1985 που τροποποιεί την οδηγία 77/99/ΕΟΚ περί υγειονομικών προβλημάτων στον τομέα των ενδοκοινοτικών συναλλαγών προϊόντων με βάση το κρέας

Επίσημη Εφημερίδα αριθ. L 168 της 28/06/1985 σ. 0050 - 0050 Ισπανική ειδική έκδοση: Κεφάλαιο 03 τόμος 35 σ. 0183  Πορτογαλική ειδική έκδοση : Κεφάλαιο 03 τόμος 35 σ. 0183

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 20ής Ιουνίου 1985  που τροποποιεί την οδηγία 77/99/ΕΟΚ περί υγειονομικών προβλημάτων στον τομέα των ενδοκοινοτικών συναλλαγών προϊόντων με βάση το κρέας  (85/328/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 43 και 100,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η Κοινότητα, με την οδηγία 77/99/ΕΟΚ (4), όπως τροποποιήθηκε τελευταία από την οδηγία 85/327/ΕΟΚ (5) ρύθμισε τα υγειονομικά προβλήματα στον τομέα των ενδοκοινοτικών συναλλαγών προϊόντων με βάση το κρέας·  ότι, αναμένοντας την εφαρμογή κοινοτικού καθεστώτος για την εισαγωγή προϊόντων με βάση το κρέας προελεύσεως τρίτων χωρών, πρέπει να τηρηθεί η κοινοτική προτίμηση·  ότι πρέπει να θεσπισθεί κατάλληλος κοινοτικός έλεγχος και να αναλάβει η Κοινότητα τις δαπάνες αυτού του ελέγχου· ότι πρέπει, για το σκοπό αυτό, να τροποποιηθεί το άρθρο 17 της οδηγίας 77/99/ΕΟΚ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Το άρθρο 17 της οδηγίας 77/99/ΕΟΚ αντικαθίσταται από το ακόλουθο κείμενο:  «Άρθρο 17  1. Μέχρι να τεθούν σ' εφαρμογή οι κοινοτικές διατάξεις για τις εισαγωγές προϊόντων με βάση το κρέας προελεύσεως τρίτων χωρών, τα κράτη μέλη εφαρμόζουν στις εισαγωγές αυτές διατάξεις που δεν πρέπει να είναι ευνοϊκότερες από εκείνες που διέπουν τις ενδοκοινοτικές συναλλαγές.  Προκειμένου να εξασφαλισθεί η ομοιόμορφη τήρηση της εφαρμογής αυτών των διατάξεων, πραγματοποιούνται επιτόπιοι έλεγχοι από τους πραγματογνωμόνες κτηνίατρους των κρατών μελών και της Επιτροπής.  Οι πραγματογνώμονες των κρατών μελών που αναλαμβάνουν αυτούς τους ελέγχους ορίζονται από την Επιτροπή μετά από πρόταση των κρατών μελών.  Αυτοί οι έλεγχοι πραγματοποιούνται για λογαριασμό της Κοινότητας η οποία αναλαμβάνει τα σχετικά έξοδα.  Ωστόσο, επιτρέπεται στα κράτη μέλη να συνεχίσουν να ελέγχουν, σύμφωνα με την εθνική τους νομοθεσία, τις εγκαταστάσεις των τρίτων χωρών που παράγουν προϊόντα με βάση το κρέας, εφόσον αυτές δεν έχουν υποβληθεί σε έλεγχο σύμφωνα με την κοινοτική διαδικασία.  Ο κατάλογος των εγκαταστάσεων που συγκεντρώνουν τις προϋποθέσεις που προβλέπονται στο παράρτημα καταρτίζεται σύμφωνα με τη διαδικασία του άρθρου 18.  2. Το πιστοποιητικό υγιεινής και καταλληλότητας που συνοδεύει τα προϊόντα κατά την εισαγωγή τους καθώς και η μορφή και η φύση της σήμανσης καταλληλότητας των προϊόντων πρέπει να ανταποκρίνονται σε υπόδειγμα που πρέπει να καθορισθεί σύμφωνα με τη διαδικασία που προβλέπεται στο άρθρο 18.»  Άρθρο 2  Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία το αργότερο μέχρι την 1η Ιανουαρίου 1986.  Ενημερώνουν αμέσως την Επιτροπή σχετικά.  Άρθρο 3  Η παρούσα οδηγία απευθύνεται στα κράτη μέλη.  Λουξεμβούργο, 20 Ιουνίου 1985.  Για το Συμβούλιο  Ο Πρόεδρος  R. ALTISSIMO  (1) ΕΕ αριθ. C 179 της 7. 7. 1984, σ. 6.  (2) Γνώμη που διατυπώθηκε στις 14 Ιουνίου 1985 (δεν δημοσιεύθηκε ακόμα στην Επίσημη Εφημερίδα).  (3) ΕΕ αριθ. C 87 της 9. 4. 1985, σ. 6.  (4) ΕΕ αριθ. L 26 της 31. 1. 1977, σ. 55.  (5) Βλέπε σ. 49 της παρούσας Επίσημης Εφημερίδας.


Avis juridique important

|

31983L0116

Οδηγία 83/116/ΕΟΚ της Επιτροπής της 8ης Μαρτίου 1983 περί τροποποίησης της οδηγίας 82/287/ΕΟΚ περί της τροποποίησης των παραρτημάτων των οδηγιών 66/401/ΕΟΚ και 69/208/ΕΟΚ του Συμβουλίου οι οποίες αφορούν την εμπορία των σπόρων προς σπορά κτηνοτροφικών φυτών και την εμπορία σπόρων προς σπορά ελαιούχων και κλωστικών φυτών, αντίστοιχα, καθώς και περί τροποποίησης των οδηγιών 78/386/ΕΟΚ και 78/388/ΕΟΚ

Επίσημη Εφημερίδα αριθ. L 076 της 22/03/1983 σ. 0021 - 0021 Φινλανδική ειδική έκδοση: Κεφάλαιο 3 τόμος 16 σ. 0054  Ισπανική ειδική έκδοση: Κεφάλαιο 03 τόμος 27 σ. 0101  Σουηδική ειδική έκδοση: Κεφάλαιο 3 τόμος 16 σ. 0054  Πορτογαλική ειδική έκδοση : Κεφάλαιο 03 τόμος 27 σ. 0101

***** ΟΔΗΓΙΑ ΤΗΣ ΕΠΙΤΡΟΠΗΣ  της 8ης Μαρτίου 1983  περί τροποποιήσεως της οδηγίας 82/287/ΕΟΚ περί τροποποιήσεως των παραρτημάτων των οδηγιών 66/401/ΕΟΚ και 69/208/ΕΟΚ του Συμβουλίου οι οποίες αφορούν την εμπορία των σπόρων προς σπορά κτηνοτροφικών φυτών και την εμπορία σπόρων προς σπορά ελαιούχων και κλωστικών φυτών, αντίστοιχα, καθώς και περί τροποποιήσεως των οδηγιών 78/386/ΕΟΚ και 78/388/ΕΟΚ  (83/116/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 66/401/ΕΟΚ του Συμβουλίου της 14ης Ιουνίου 1966 περί της εμπορίας των σπόρων προς σπορά κτηνοτροφικών φυτών (1), όπως τροποποιήθηκε τελευταία από την οδηγία 82/287/ΕΟΚ (2), και ιδίως το άρθρο 21α,  Εκτιμώντας:  ότι, λόγω της εξελίξεως των επιστημονικών και τεχνικών γνώσεων, έγιναν τροποποιήσεις στα παραρτήματα Ι και ΙΙ των οδηγιών 66/401/ΕΟΚ και 69/208/ΕΟΚ, με την οδηγία 82/287/ΕΟΚ, καθώς και τροποποιήσεις ως προς την καθαρότητα ποιότητας των σπόρων Poa spp·  ότι η θέση σε ισχύ των διατάξεων που είναι απαραίτητες προκειμένου να καταστούν δυνατές οι τροποποιήσεις αυτές προβλέφτηκε για την 1η Ιανουαρίου 1983·  ότι οι κανόνες που λαμβάνονται υπόψη προς το σκοπό αυτό στα συστήματα τα εφαρμοζόμενα από τον Οργανισμό Οικονομικής Συνεργασίας και Αναπτύξεως (ΟΟΣΑ) σχετικά με την πιστοποίηση της ποικιλίας των σπόρων προς σπορά που προορίζονται για το διεθνές εμπόριο, αποτελούν προς το παρόν το αντικείμενο επισταμένου ελέγχου στο πλαίσιο αυτής της οργάνωσης·  ότι είναι εύλογο ότι θα προκύψουν τα αποτελέσματα από αυτή την εξέταση·  ότι πρέπει, επομένως, να καθοριστεί μια πιο κατάλληλη ημερομηνία για τη θέση σε ισχύ των εν λόγω διατάξεων, ώστε να αποφευχθεί η λήψη πρόωρων μέτρων·  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  1. Στο άρθρο 7 παράγραφος 1 δεύτερη περίπτωση της οδηγίας 82/287/ΕΟΚ, οι λέξεις «την 1η Ιανουαρίου 1983» αντικαθίστανται από τις λέξεις «το αργότερο την 1η Ιανουαρίου 1984».  2. Στο άρθρο 7 παράγραφος 2 της οδηγίας 82/287/ΕΟΚ, οι λέξεις «η τρίτη περίπτωση» αντικαθίστανται από τις λέξεις «δεύτερη και τρίτη περίπτωση».  Άρθρο 2  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 8 Μαρτίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 125 της 11. 7. 1966, σ. 2298/66.  (2) ΕΕ αριθ. L 131 της 13. 5. 1982, σ. 24.


Avis juridique important

|

31990L0118

Οδηγία 90/118/ΕΟΚ του Συμβουλίου της 5ης Μαρτίου 1990 σχετικά με την αποδοχή για αναπαραγωγή των αναπαραγωγών χοιροειδών καθαρής φυλής

Επίσημη Εφημερίδα αριθ. L 071 της 17/03/1990 σ. 0034 - 0035 Φινλανδική ειδική έκδοση: Κεφάλαιο 3 τόμος 32 σ. 0082  Σουηδική ειδική έκδοση: Κεφάλαιο 3 τόμος 32 σ. 0082

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 5ης Μαρτίου 1990  σχετικά με την αποδοχή για αναπαραγωγή των αναπαραγωγών χοιροειδών καθαρής φυλής  (90/118/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 88/661/ΕΟΚ του Συμβουλίου της 19ης Δεκεμβρίου 1988 σχετικά με τους ζωοτεχνικούς κανόνες που εφαρμόζονται για στα αναπαραγωγά χοιροειδή (1), και ιδίως το άρθρο 3,  την πρόταση της Επιτροπής,  Εκτιμώντας:  ότι η οδηγία 88/661/ΕΟΚ αποσκοπεί ιδίως στην προοδευτική ελευθέρωση των ενδοκοινοτικών συναλλαγών αναπαραγωγών χοιροειδών καθαρής φυλής· ότι για το σκοπό αυτό απαιτείται μια συμπληρωματική εναρμόνιση όσων αφορά την αποδοχή αυτών των ζώων στην αναπαραγωγή·  ότι οι διατάξεις σχετικά με την αποδοχή για αναπαραγωγή αφορούν τόσο τα ζώα, όσο και τα σπέρματα, τα ωάρια και τα έμβρυά τους·  ότι γι' αυτό το λόγο, οι εθνικές διατάξεις οι σχετικές με την αποδοχή στην αναπαραγωγή των αναπαραγωγών χοιροειδών καθαρής φυλής, των σπερμάτων, ωαρίων και εμβρύων τους δεν πρέπει να συνιστούν απαγόρευση, περιορισμό ή παρεμπόδιση των ενδοκοινοτικών συναλλαγών, είτε πρόκειται για φυσική αναπαραγωγή, είτε για τεχνητή γονιμοποίηση ή για συλλογή ωαρίων και εμβρύων·  ότι τα θηλυκά αναπαραγωγά χοιροειδή καθαρής φυλής καθώς και τα ωάρια και τα έμβρυά τους δεν πρέπει να αποτελούν το αντικείμενο απαγορεύσεων, περιορισμών ή παρεμποδίσεων όσον αφορά την αναπαραγωγή·  ότι η τεχνητή γονιμοποίηση αποτελεί τεχνική που είναι σημαντική για τη διάδοση των καλύτερων ζώων αναπαραγωγής και, ως εκ τούτου, για τη βελτίωση των χοιροειδών· ότι είναι, ωστόσο, σκόπιμο να αποφευχθεί οποιαδήποτε φθορά της γενετικής κληρονομιάς, ιδίως όσον αφορά τα αρσενικά ζώα τα οποία διαθέτουν όλες τις εγγυήσεις της γενετικής αξίας τους και της απουσίας κληρονομικών επιβαρύνσεων·  ότι είναι αναγκαίο να γίνεται διάκριση μεταξύ, αφενός, της αποδοχής για τεχνητή γονιμοποίηση των αναπαραγωγών χοιροειδών καθαρής φυλής και του σπέρματός τους που έχουν υποβληθεί σε όλες τις δοκιμασίες του επίσημου ελέγχου που προβλέπονται για τη φυλή του σε κράτος μέλος, και, αφετέρου, της αποδοχής τους με μόνο σκοπό να υποβληθούν σε επίσημη δοκιμασία·  ότι είναι χρήσιμο να καθιερωθεί διαδικασία για το διακανονισμό των διαφωνιών, ιδίως σε περιπτώσεις δυσκολιών που ανακύπτουν κατά την αξιολόγηση των αποτελεσμάτων·  ότι η διάταξη σύμφωνα με την οποία προσωπικό επισήμως εγκεκριμένο πρέπει να χειρίζεται το σπέρμα, τα ωάρια και έμβρυα, παρέχει τις εγγυήσεις που απαιτούνται για την υλοποίηση του επιδιωκόμενου στόχου·  ότι, λόγω των ιδιαίτερων συνθηκών που επικρατούν στην Ισπανία και την Πορτογαλία, είναι ανάγκη να προβλεφθεί συμπληρωματική προθεσμία για τη θέση σε εφαρμογή της παρούσας οδηγίας στα εν λόγω κράτη μέλη,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Τα κράτη μέλη φροντίζουν ώστε, με την επιφύλαξη των κανόνων υγειονομικού ελέγχου, να μην απαγορεύονται, περιορίζονται ή παρεμποδίζονται:  - η αποδοχή για αναπαραγωγή των θηλυκών χοιροειδών αναπαραγωγής καθαρής φυλής,  - η αποδοχή για φυσική γονιμοποίηση των αρσενικών χοιροειδών αναπαραγωγής καθαρής,  - η χρησιμοποίηση ωαρίων και εμβρύων που προέρχονται από θηλυκά χοιροειδή αναπαραγωγής καθαρής φυλής.  Άρθρο 2  1. Ένα κράτος μέλος δεν μπορεί να απαγορεύει, να περιορίζει η να παρεμποδίζει:  - την αποδοχή για τεχνητή γονιμοποίηση στο έδαφός του των των αρσενικών χοιροειδών αναπαραγωγής καθαρής φυλής ή για τη χρησιμοποίηση του σπέρματός τους εφόσον τα ζώα αυτά έχουν γίνει δεκτά για τεχνητή γονιμοποίηση σε κράτος μέλος βάσει του ελέγχου των αποδόσεών τους και της εκτίμησης της γενετικής αξίας τους, διεξαγομένου σύμφωνα με την απόφαση 89/507/ΕΟΚ της Επιτροπής (1),  - την αποδοχή με σκοπό την υποβολή σε επίσημη δοκιμασία των αρσενικών χοιροειδών αναπαραγωγής καθαρής φυλής ή του σπέρματός τους εντός των ποσοτικών ορίων που είναι απαραίτητα για τη διεξαγωγή του ελέγχου των αποδόσεών τους και την εκτίμηση της γενετικής τους αξίας, διεξαγομένου σύμφωνα με την απόφαση 89/507/ΕΟΚ από επίσημα εγκεκριμένες ενώσεις ή οργανώσεις.  2. Στην περίπτωση που συνεπεία της εφαρμογής της παραγράφου 1, ανακύπτουν διαφωνίες, ιδίως ως προς την ερμηνεία των αποτελεσμάτων των δοκιμασιών, οι ενδιαφερόμενοι μπορούν να ζητήσουν τη γνώμη εμπειρογνώμονα.  Λαμβανομένης υπόψη της γνώμης του εμπειρογνώμονα, είναι δυνατόν να ληφθούν μέτρα, μετά από αίτηση κράτους μέλους σύμφωνα με τη διαδικασία που προβλέπεται στο άρθρο 4.  3. Οι γενικοί κανόνες για την εφαρμογή της παραγράφου 2 αποφασίζονται, αν χρειαστεί, σύμφωνα με τη διαδικασία που προβλέπεται στο άρθρο 4.  Άρθρο 3  Τα κράτη μέλη φροντίζουν ώστε, με την επιφύλαξη των κανόνων υγειονομικού ελέγχου, επίσημα εγκεκριμένος οργανισμός ή προσωπικό να συλλέγει, να επεξεργάζεται και να αποθεματοποιεί το σπέρμα, τα ωάρια και τα έμβρυα προκειμένου να διατεθούν στο εμπόριο.  Άρθρο 4  Σε περίπτωση που χρησιμοποιείται η διαδικασία που καθορίζεται στο παρόν άρθρο, η μόνιμη ζωοτεχνική επιτροπή που δημιουργήθηκε με την απόφαση 77/505/ΕΟΚ (2), αποφασίζει σύμφωνα με τις διατάξεις του άρθρου 11 της οδηγίας 88/661/ΕΟΚ (3).  Άρθρο 5  Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία την 1η Ιανουαρίου 1991 το αργότερο. Ενημερώνουν αμέσως την Επιτροπή σχετικά.  Ωστόσο, το Βασίλειο της Ισπανίας και η Πορτογαλική Δημοκρατία διαθέτουν συμπληρωματική προθεσμία δύο ετών για να συμμορφωθούν με την παρούσα οδηγία.  Άρθρο 6  Η παρούσα οδηγία απευθύνεται στα κράτη μέλη.  Βρυξέλλες, 5 Μαρτίου 1990.  Για το Συμβούλιο  Ο Πρόεδρος  J. WALSH  (1) ΕΕ αριθ. L 382 της 31. 12. 1988, σ. 36.  (1) ΕΕ αριθ. L 247 της 23. 8. 1989, σ. 43.  (2) ΕΕ αριθ. L 206 της 12. 8. 1977, σ. 11.  (3) ΕΕ αριθ. L 382 της 31. 12. 1988, σ. 36.


title: Οδηγία 2010/17/ΕΕ της Επιτροπής, της 9ης Μαρτίου 2010 , για την τροποποίηση της οδηγίας 91/414/EOK του Συμβουλίου ώστε να καταχωρηθεί η ουσία malathion ως δραστική ουσία (Κείμενο που παρουσιάζει ενδιαφέρον για τον ΕΟΧ)

text:
               10.3.2010

               EL

               Επίσημη Εφημερίδα της Ευρωπαϊκής Ένωσης

               L 60/17

         ΟΔΗΓΊΑ 2010/17/ΕΕ ΤΗΣ ΕΠΙΤΡΟΠΉΣ
   της 9ης Μαρτίου 2010
   για την τροποποίηση της οδηγίας 91/414/EOK του Συμβουλίου ώστε να καταχωρηθεί η ουσία malathion ως δραστική ουσία
   (Κείμενο που παρουσιάζει ενδιαφέρον για τον ΕΟΧ)
   H ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1,
   Εκτιμώντας τα ακόλουθα:

               (1)

               Οι κανονισμοί της Επιτροπής (ΕΚ) αριθ. 451/2000 (2) και (ΕΚ) αριθ. 703/2001 (3) καθορίζουν λεπτομερείς κανόνες για την εφαρμογή του δεύτερου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ και θεσπίζουν κατάλογο δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα Ι της οδηγίας 91/414/ΕΟΚ. Ο εν λόγω κατάλογος περιλαμβάνει την ουσία malathion. Με την απόφαση 2007/389/ΕΚ της Επιτροπής (4) αποφασίστηκε να μην περιληφθεί η ουσία malathion στο παράρτημα I της οδηγίας 91/414/ΕΟΚ.

               (2)

               Σύμφωνα με το άρθρο 6 παράγραφος 2 της οδηγίας 91/414/ΕΟΚ, ο αρχικός κοινοποιών υπέβαλε νέα αίτηση ζητώντας την εφαρμογή της ταχείας διαδικασίας που προβλέπεται στα άρθρα 14 έως 19 του κανονισμού (ΕΚ) αριθ. 33/2008 της Επιτροπής, της 17ης Ιανουαρίου 2008, για τη θέσπιση λεπτομερών κανόνων εφαρμογής της οδηγίας 91/414/ΕΟΚ του Συμβουλίου όσον αφορά την καθιέρωση συνήθους και ταχείας διαδικασίας εκτίμησης των δραστικών ουσιών που συμπεριλαμβάνονταν στο πρόγραμμα εργασίας το οποίο αναφέρεται στο άρθρο 8 παράγραφος 2 της εν λόγω οδηγίας, αλλά δεν έχουν περιληφθεί στο παράρτημα I (5).

               (3)

               Η αίτηση υποβλήθηκε στο Ηνωμένο Βασίλειο το οποίο αντικατέστησε τη Φινλανδία, που είχε οριστεί κράτος μέλος-εισηγητής με τον κανονισμό (ΕΚ) αριθ. 451/2000. Τηρήθηκε ο χρονικός περιορισμός για την ταχεία διαδικασία. Οι προδιαγραφές της δραστικής ουσίας είναι οι ίδιες με αυτές που αποτέλεσαν αντικείμενο της απόφασης 2007/389/ΕΚ, ενώ η χρήση στα μήλα που υποστηρίχθηκε αρχικά έχει αντικατασταθεί από τη χρήση στις φράουλες και το ποσοστό εφαρμογής έχει μειωθεί. Η αίτηση αυτή συμφωνεί επίσης με τις υπόλοιπες ουσιώδεις και διαδικαστικές απαιτήσεις του άρθρου 15 του κανονισμού (ΕΚ) αριθ. 33/2008.

               (4)

               Το Ηνωμένο Βασίλειο αξιολόγησε τα νέα στοιχεία και δεδομένα που υπέβαλε ο κοινοποιών και συνέταξε συμπληρωματική έκθεση το Φεβρουάριο του 2009.

               (5)

               Η συμπληρωματική έκθεση αξιολόγησης υποβλήθηκε σε εξέταση από ομοτίμους από τα κράτη μέλη και την EFSA (ΕΑΑΤ) και υποβλήθηκε στην Επιτροπή στις 17 Ιουλίου 2009 με τη μορφή επιστημονικής έκθεσης της ΕΑΑΤ για την ουσία malathion (6). Η εν λόγω έκθεση επανεξετάστηκε από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκε στις 22 Ιανουαρίου 2010 με τη μορφή έκθεσης ανασκόπησης της Επιτροπής για την ουσία malathion.

               (6)

               Η νέα αξιολόγηση από το κράτος μέλος-εισηγητή και το νέο συμπέρασμα της ΕΑΑΤ επικεντρώνονται στις επιφυλάξεις που υπαγορεύουν τη μη συμπερίληψη της εν λόγω ουσίας. Οι επιφυλάξεις αυτές αφορούν κυρίως την παρουσία στο τεχνικό υλικό διαφορετικών επιπέδων isomalathion, μιας πρόσμειξης η οποία συμβάλλει σημαντικά στην τοξικότητα της ουσίας malathion και της οποίας η γονιδιοτοξικότητα δεν μπορεί να αποκλειστεί. Για το λόγο αυτό δεν ήταν δυνατόν να αξιολογηθεί ο κίνδυνος για τους χρήστες, τους εργαζομένους και τους παρευρισκομένους. Επιπλέον, τα στοιχεία σχετικά με τις επιπτώσεις ορισμένων τοξικολογικής σημασίας μεταβολιτών δεν ήταν επαρκή και, ως εκ τούτου, δεν αποδείχθηκε ότι είναι αποδεκτή η εκτιμώμενη έκθεση των καταναλωτών που προκύπτει από την οξεία και χρόνια πρόσληψη εδώδιμων φυτικών προϊόντων.

               (7)

               Ο κοινοποιών υπέβαλε νέο φάκελο με νέα στοιχεία και πληροφορίες, ενώ πραγματοποιήθηκε και νέα αξιολόγηση η οποία συμπεριλήφθηκε στη συμπληρωματική έκθεση και στα συμπεράσματα της ΕΑΑΤ. Σύμφωνα με τα νέα αυτά στοιχεία, δεν μπορεί να αποκλειστεί η γονιδιοτοξικότητα της ουσίας malathion της οποίας η περιεκτικότητα σε isomalathion δεν υπερβαίνει τα 2 g/kg. Επομένως, ήταν δυνατόν να καθοριστούν αποδεκτά επίπεδα έκθεσης για τους χρήστες, τους εργαζομένους και τους παρευρισκομένους. Ωστόσο, θα μπορούσε να εγείρει ανησυχίες η χρήση από μη επαγγελματίες, καθώς δεν μπορεί να θεωρηθεί ότι έχουν πρόσβαση σε κατάλληλο εξοπλισμό ατομικής προστασίας. Κατά συνέπεια, δεν πρέπει να επιτρέπεται τέτοιου είδους χρήση.

               (8)

               Με την επιφύλαξη των παραπάνω συμπερασμάτων, κρίνεται σκόπιμο να συγκεντρωθούν περαιτέρω πληροφορίες σχετικά με συγκεκριμένα σημεία. Το άρθρο 6 παράγραφος 1 της οδηγίας 91/414/ΕΟΚ ορίζει ότι η καταχώριση μιας δραστικής ουσίας στο παράρτημα I ενδέχεται να υπόκειται σε όρους. Συνεπώς, είναι σκόπιμο να ζητηθεί από τον κοινοποιούντα να υποβάλει περαιτέρω στοιχεία σχετικά με την πρόσληψη από τους καταναλωτές, την αξιολόγηση του οξέος και μακροπρόθεσμου κινδύνου για τα εντομοφάγα πτηνά. Εντούτοις, όσον αφορά την έκθεση του καταναλωτή, με βάση τα στοιχεία που είναι σήμερα διαθέσιμα μπορεί να συναχθεί ότι ο κίνδυνος είναι αποδεκτός, δεδομένου του μεγάλου περιθωρίου ασφάλειας που υπάρχει.

               (9)

               Συνεπώς, τα πρόσθετα στοιχεία που προσκόμισε ο κοινοποιών επιτρέπουν την εξάλειψη των συγκεκριμένων λόγων ανησυχίας που οδήγησαν στη μη καταχώριση. Δεν ανέκυψαν άλλα επιστημονικά ερωτήματα.

               (10)

               Από τις διάφορες εξετάσεις φάνηκε ότι τα φυτοπροστατευτικά προϊόντα που περιέχουν malathion μπορεί να θεωρηθεί ότι πληρούν, γενικά, τις απαιτήσεις του άρθρου 5 παράγραφος 1 στοιχεία α) και β) της οδηγίας 91/414/ΕΟΚ, ιδίως όσον αφορά τις χρήσεις που εξετάστηκαν και αναλύθηκαν στην έκθεση ανασκόπησης της Επιτροπής. Συνεπώς, είναι σκόπιμο να καταχωριστεί η ουσία malathion στο παράρτημα I, ώστε να εξασφαλιστεί ότι σε όλα τα κράτη μέλη οι εγκρίσεις φυτοπροστατευτικών προϊόντων που περιέχουν την εν λόγω δραστική ουσία μπορούν να χορηγούνται σύμφωνα με τις διατάξεις της εν λόγω οδηγίας.

               (11)

               Ως εκ τούτου, είναι σκόπιμο να τροποποιηθεί αναλόγως η οδηγία 91/414/ΕΟΚ.

               (12)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 91/414/ΕΟΚ τροποποιείται όπως ορίζεται στο παράρτημα της παρούσας οδηγίας.
   Άρθρο 2
   Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία το αργότερο έως τις 30 Σεπτεμβρίου 2010. Ανακοινώνουν αμέσως στην Επιτροπή το κείμενο των εν λόγω διατάξεων καθώς και πίνακα αντιστοιχίας μεταξύ αυτών των διατάξεων και των διατάξεων της παρούσας οδηγίας.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος πραγματοποίησης αυτής της αναφοράς καθορίζεται από τα κράτη μέλη.
   Άρθρο 3
   Η παρούσα οδηγία αρχίζει να ισχύει την 1η Μαΐου 2010.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 9 Μαρτίου 2010.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 230 της 19.8.1991, σ. 1.

      (2)  ΕΕ L 55 της 29.2.2000, σ. 25.

      (3)  ΕΕ L 98 της 7.4.2001, σ. 6.

      (4)  ΕΕ L 146 της 8.6.2007, σ. 19.

      (5)  ΕΕ L 15 της 18.1.2008, σ. 5.

      (6)  Επιστημονική Έκθεση ΕFSA (2009) 333 — Συμπέρασμα σχετικά με την επανεξέταση φυτοφαρμάκων από ομοτίμους — επανεξέταση από ομοτίμους της αξιολόγησης κινδύνου των φυτοφαρμάκων από την παρουσία της δραστικής ουσίας malathion (οριστικοποιήθηκε στις 17 Ιουλίου 2009).

      ΠΑΡΑΡΤΗΜΑ
      Στο τέλος του πίνακα του παραρτήματος I της οδηγίας 91/414/ΕΟΚ προστίθεται η ακόλουθη εγγραφή:

                     Αριθ.

                     Κοινή ονομασία,
                     αριθμοί αναγνώρισης

                     Ονομασία IUPAC

                     Καθαρότητα (1)

                     Έναρξη ισχύος

                     Λήξη της καταχώρισης

                     Ειδικές διατάξεις

                     «Malathion
                     Αριθ. CAS: 121-75-5
                     Αριθ. CIPAC: 12

                        (διμεθοξυφωσφινοθειοϋλοθειο)ηλεκτρικό διαιθύλιο

                        ή

                        φωσφοροδιθειοϊκό S-1,2-δις(αιθοξυκαρβονυλο)αιθύλιο O,O-διμεθύλιο

                     Ρακεμικό μείγμα

                     ≥ 950 g/kg
                     Προσμείξεις:
                     Isomalathion: το ανώτερο 2 g/kg

                     1η Μαΐου 2010

                     ΜΕΡΟΣ Α
                     Επιτρέπεται να χρησιμοποιείται μόνον ως εντομοκτόνο. Οι άδειες πρέπει να δίνονται αποκλειστικά σε επαγγελματίες χρήστες.
                     ΜΕΡΟΣ B
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία malathion και ιδίως τα προσαρτήματα I και II αυτής, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων στις 22 Ιανουαρίου 2010.
                     Κατά τη συνολική αυτή αξιολόγηση τα κράτη μέλη πρέπει να αποδίδουν ιδιαίτερη προσοχή στα εξής:

                                 —

                                 την ασφάλεια των χρηστών και των εργαζομένων. Οι εγκεκριμένοι όροι χρήσης πρέπει να προβλέπουν τη χρήση κατάλληλου ατομικού εξοπλισμού προστασίας·

                                 —

                                 την προστασία των υδρόβιων οργανισμών· οι όροι έγκρισης πρέπει να περιλαμβάνουν, κατά περίπτωση, μέτρα άμβλυνσης του κινδύνου, όπως ζώνες απομόνωσης·

                                 —

                                 την προστασία των εντομοφάγων πτηνών και των μελισσών της οικογένειας Apidae· στους όρους έγκρισης πρέπει να περιλαμβάνονται μέτρα άμβλυνσης του κινδύνου, όπου χρειάζεται. Όσον αφορά τις μέλισσες, πρέπει να αναγράφονται οι αναγκαίες ενδείξεις στην επισήμανση και στις συνοδευτικές οδηγίες για να αποφεύγεται η έκθεση.

                           Τα κράτη μέλη μεριμνούν ώστε τα παρασκευάσματα που βασίζονται στην ουσία malathion να συνοδεύονται από τις αναγκαίες οδηγίες ούτως ώστε να αποφεύγεται τυχόν κίνδυνος σχηματισμού isomalathion κατά την αποθήκευση και τη μεταφορά σε ποσότητες που υπερβαίνουν τις μέγιστες επιτρεπόμενες.
                     Οι όροι έγκρισης περιλαμβάνουν περαιτέρω μέτρα μείωσης του κινδύνου, κατά περίπτωση.
                     Τα οικεία κράτη μέλη εξασφαλίζουν ότι ο κοινοποιών υποβάλλει στην Επιτροπή:

                                 —

                                 στοιχεία που επιβεβαιώνουν την αξιολόγηση του κινδύνου για τον καταναλωτή και την αξιολόγηση του οξέος και μακροπρόθεσμου κινδύνου για τα εντομοφάγα πτηνά·

                                 —

                                 στοιχεία σχετικά με τον ποσοτικό προσδιορισμό της διαφορετικής δραστικότητας των ουσιών malaoxon και malathion.»

         (1)  Περισσότερες λεπτομέρειες σχετικά με την ταυτότητα και τις προδιαγραφές της δραστικής ουσίας παρέχονται στην έκθεση ανασκόπησης.


Avis juridique important

|

31993L0113

Οδηγία 93/113/ΕΚ του Συμβουλίου της 14ης Δεκεμβρίου 1993 σχετικά με τη χρησιμοποίηση και την εμπορία των ενζύμων, των μικροοργανισμών και των παρασκευασμάτων τους στις ζωοτροφές

Επίσημη Εφημερίδα αριθ. L 334 της 31/12/1993 σ. 0017 - 0023 Φινλανδική ειδική έκδοση: Κεφάλαιο 3 τόμος 54 σ. 0195  Σουηδική ειδική έκδοση: Κεφάλαιο 3 τόμος 54 σ. 0195

ΟΔΗΓΙΑ 93/113/ΕΚ ΤΟΥ ΣΥΜΒΟΥΛΙΟΥ της 14ης Δεκεμβρίου 1993 σχετικά με τη χρησιμοποίηση και την εμπορία των ενζύμων, των μικροοργανισμών και των παρασκευασμάτων τους στις ζωοτροφέςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,  την πρόταση της Επιτροπής(1) ,  τη γνώμη του Ευρωπαϊκού Κοινοβουλίου(2) ,  τη γνώμη της Οικονομικής και Κοινωνικής Επιτροπής(3) ,  Εκτιμώντας:  ότι η οδηγία 70/524/ΕΟΚ του Συμβουλίου της 23ης Νοεμβρίου 1970 περί των προσθέτων υλών στη διατροφή των ζώων(4) , καθορίζει τις αρχές τις σχετικές με την αποδοχή και τη χρησιμοποίηση των προσθέτων- ότι η οδηγία 87/153/ΕΟΚ του Συμβουλίου περί καθορισμού κατευθυντηρίων γραμμών για την αξιολόγιση των προσθέτων υλών στη διατροφή των ζώων(5) , αποτελεί οδηγό που καθορίζει τα επιστημονικά δεδομένα που επιτρέπουν τον προσδιορισμό και χαρακτηρισμό αυτών  προϊόντων, καθώς και τις απαραίτητες μελέτες για την αξιολόγηση της αποτελεσματικότητας και του αβλαβούς χαρακτήρα τους για τον άνθρωπο, τα ζώα και το περιβάλλον- ότι η επιστημονική και τεχνική πρόοδος επιτρέπει τη χρησιμοποίηση ορισμένων ενζύμων, μικροοργανισμών και παρασκευασμάτων τους στις ζωοτροφές, ιδίως για τη βελτίωση της πεπτικότητας των θρεπτικών συστατικών ή τη σταθεροποίηση της χλωρίδας του πεπτικού  συστήματος των ζώων ή τη μείωση της απόρριψης ορισμένων ανεπιθύμητων ουσιών στο περιβάλλον- ότι δεν υπάρχουν, προς το παρόν, κριτήρια αξιολόγησης για τη διεκπεραίωση των αιτήσεων έγκρισης της νέας αυτής γενεάς προϊόντων ως προσθέτων- ότι, έως ότου τροποποιηθούν οι κατευθυντήριες γραμμές και, για να γίνει δυνατή η εκπόνηση φακέλων για τα προϊόντα αυτά, πρέπει να γίνει προσωρινά δεκτή η χρησιμοποίηση και η εμπορία των ενζύμων, των μικροοργανισμών και των παρασκευασμάτων τους σε εθνικό  επίπεδο εφόσον δεν συνιστούν κίνδυνο για την υγεία του ανθρώπου ή των ζώων- ότι η αποδοχή των εν λόγω προϊόντων απαιτεί την απογραφή τους στο επίπεδο των κρατών μελών και τη διαβίβαση στην Επιτροπή ορισμένων στοιχείων τα οποία δικαιολογούν την εγγραφή τους στους εθνικούς καταλόγους- ότι τα κράτη μέλη δεν μπορούν να περιορίζουν την εμπορία ζωοτροφών που λαμβάνονται από τρόφιμα που περιέχουν ένζυμα, μικροοργανισμούς ή παρασκευάσματά τους, εφόσον αναγράφονται σ'έναν εθνικό κατάλογο, καταρτισμένο με βάση τις διατάξεις της παρούσας  οδηγίας- ότι οι διατάξεις της παρούσας οδηγίας δεν εφαρμόζονται στα ένζυμα ή στους μικροοργανισμούς και στα παρασκευάσματά τους που χρησιμοποιούνται ως παράγοντες ενσίρωσης- ότι οι διατάξεις της παρούσας οδηγίας εφαρμόζονται με επιφύλαξη της οδηγίας 90/220/ΕΟΚ του Συμβουλίου της 23ης Απριλίου 1990 για τη σκόπιμη απελευθέρωση γενετικώς τροποποιημένων οργανισμών στο περιβάλλον(6) - ότι η παρούσα οδηγία εφαρμόζεται με την επιφύλαξη της οδηγίας 70/524/ΕΟΚ- ότι η οδηγία 87/153/ΕΟΚ πρέπει να προσαρμοσθεί δεόντως και ταχέως, ώστε να εκπονηθούν οι κανόνες που απαιτούνται για τον ειδικό έλεγχο των προσθέτων που ανήκουν στις νέες ομάδες ενζύμων και μικροοργανισμών- ότι, στο μεταξύ, οι φάκελοι που θα  διαβιβαστούν προκειμένου να αξιολογηθούν προϊόντα εγγεγραμμένα στους εθνικούς καταλόγους πρέπει να καταρτισθούν σύμφωνα με τις κατευθυντήριες γραμμές που καθορίζονται για τα εν γένει πρόσθετα- ότι η βιομηχανία πρέπει να έχει στη διάθεσή της τον απαραίτητο χρόνο για να εφαρμόσει τις νέες διατάξεις επισήμανσης που προβλέπονται για τα ένζυμα, τους μικροοργανισμούς και τα παρασκευάσματά τους, καθώς και για τα προμείγματα και τις ζωοτροφές που τα  περιέχουν,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1.  Η παρούσα οδηγία αφορά τη χρησιμοποίηση και εμπορία ενζύμων, μικροοργανισμών και παρασκευασμάτων τους στις ζωοτροφές.  2.  Η παρούσα οδηγία εφαρμόζεται με την επιφύλαξη της οδηγίας 70/524/ΕΟΚ, και ιδίως των διατάξεων που αφορούν την έγκριση των ενζύμων, των μικροοργανισμών και των παρασκευασμάτων τους ως προσθέτων.   Άρθρο 2  1.  Κατά παρέκκλιση από το άρθρο 3 της οδηγίας 70/524/ΕΟΚ, τα κράτη μέλη δέχονται προσωρινά στο έδαφός τους τη χρησιμοποίηση και εμπορία ενζύμων, μικροοργανισμών και παρασκευασμάτων τους στις ζωοτροφές εφόσον, με βάση τα διαθέσιμα στοιχεία, δεν  συνιστούν κίνδυνο για την υγεία του ανθρώπου ή των ζώων και περιέχονται στον κατάλογο που καταρτίζεται δυνάμει του άρθρου 3.  2.  Οποιαδήποτε άλλη χρήση των εν λόγω προϊόντων στις ζωοτροφές απαγορεύεται.   Άρθρο 3  Με βάση τα στοιχεία που τους παρέχουν οι υπεύθυνοι κυκλοφορίας των προϊόντων, τα κράτη μέλη κοινοποιούν:  α) πριν από την 1η Νοεμβρίου 1994, στην Επιτροπή:  - τον κατάλογο των ενζύμων, των μικροοργανισμών και των παρασκευασμάτων τους που χρησιμοποιούνται στο έδαφός τους, ο οποίος καταρτίζεται σύμφωνα με το υπόδειγμα του παραρτήματος Ι, και - δελτίο σήμανσης για κάθε προϊόν, το οποίο καταρτίζεται από τον υπεύθυνο κυκλοφορίας σύμφωνα με το υπόδειγμα του παραρτήματος ΙΙ- β) πριν από την 1η Ιανουαρίου 1996, στην Επιτροπή και στα λοιπά κράτη μέλη, τους φακέλους σύμφωνα με τους οποίους η αποδοχή αυτών των προϊόντων δικαιολογείται από τον ή τους υπευθύνους που ζήτησαν την εγγραφή του ή των προϊόντων τους στον κατάλογο που  προβλέπεται στην πρώτη περίπτωση.   Άρθρο 4  1.  Η Επιτροπή κοινοποιεί στα κράτη μέλη, οσάκις λαμβάνει τις αιτούμενες πληροφορίες, τους καταλόγους των ενζύμων, μικροοργανισμών και παρασκευασμάτων τους που της διαβιβάζονται σύμφωνα με το άρθρο 3.  2.  Όταν ένα ένζυμο, μικροοργανισμός ή παρασκεύασμα εμπεριέχεται σε πλείονες εθνικούς καταλόγους, μπορεί να συμφωνηθεί μεταξύ των ενδιαφερόμενων κρατών μελών να υποβληθεί ένας μόνον φάκελος από ένα εξ αυτών. Στην περίπτωση αυτή το κράτος μέλος που  αναλαμβάνει την υποβολή του φακέλου, ενημερώνει την Επιτροπή.  3.  Πριν από τις 31 Μαρτίου 1996, η Επιτροπή δημοσιεύει στην Επίσημη Εφημερίδα των Ευρωπαϊκών Κοινοτήτων, σειρά "C", με βάση τους φακέλους που της διαβιβάζονται σύμφωνα με το άρθρο 3, τον κατάλογο των ενζύμων, των μικροοργανισμών και των παρασκευασμάτων  τους που είναι αποδεκτά στα διάφορα κράτη μέλη.   Άρθρο 5  Πριν από την 1η Ιανουαρίου 1997 λαμβάνεται απόφαση επί των φακέλων που αναφέρονται στο άρθρο 3 στοιχείο β) με τη διαδικασία που προβλέπεται από το άρθρο 24 της οδηγίας 70/524/ΕΟΚ για την έγκριση των προσθέτων στη διατροφή των ζώων.   Άρθρο 6  Όταν τα κράτη μέλη διαπιστώνουν ότι δεν είναι δυνατόν να τηρηθεί κάποια από τις προϋποθέσεις του άρθρου 3, για ένα ένζυμο ή μικροοργανισμό ή παρασκεύασμα που χρησιμοποιείται στο έδαφός τους, λαμβάνουν όλα τα αναγκαία μέτρα ώστε το εν λόγω  ένζυμο, μικροοργανισμός ή παρασκεύασμα να μην χρησιμοποιείται ούτε να διατίθεται πλέον στην αγορά στο έδαφός τους.   Άρθρο 7  1.  Τα ένζυμα, οι μικροοργανισμοί και τα παρασκευάσματά τους, καθώς και τα προμείγματα και οι σύνθετες ζωοτροφές στις οποίες έχουν ενσωματωθεί, μπορούν να διατίθενται στο εμπόριο μόνον εάν στη συσκευασία, στο δοχείο ή σε ετικέτα επικολλημένη  πάνω σ'αυτό αναγράφονται οι ακόλουθες ενδείξεις, οι οποίες πρέπει να είναι ευδιάκριτες, ευανάγνωστες και ανεξίτηλες και να καθιστούν υπεύθυνο τον παραγωγό, τον συσκευαστή, τον εισαγωγέα, τον πωλητή ή τον διανομέα, που είναι εγκατεστημένος εντός της  Κοινότητας:  Α. Για τα ένζυμα και τα παρασκευάσματά τους:  α) η ειδική ονομασία του ή των ενεργών συστατικών ανάλογα με την ή τις ενζυματικές τους ενεργότητες και ο ή οι αριθμοί αναγνώρισης σύμφωνα με την International Union of Biochemistry- β) οι μονάδες ενεργότητας (μονάδες ενεργότητας(7)  ανά g ή μονάδες ενεργότητας ανά ml)- γ) το όνομα ή η εταιρική επωνυμία και η διεύθυνση ή έδρα του υπευθύνου για τις ενδείξεις που αναφέρονται στην παρούσα παράγραφο- δ) το όνομα ή η εταιρική επωνυμία και η διεύθυνση ή έδρα του παρασκευαστή, αν αυτός δεν είναι υπεύθυνος για τις ενδείξεις της ετικέτας- ε) η ημερομηνία λήξης της εγγύησης ή η διάρκεια διατήρησης από την ημερομηνία παρασκευής- στ) ο αριθμός αναφοράς της παρτίδας και η ημερομηνία παρασκευής- ζ) ο τρόπος χρήσεως και, ενδεχομένως, συστάσεις σχετικά με την ασφαλή χρήση- η) το καθαρό βάρος και, για τα υγρά προϊόντα, είτε ο καθαρός όγκος είτε το καθαρό βάρος- θ) η ένδειξη "μόνον για την παρασκευή ζωοτροφών".  Β. Για τους μικροοργανισμούς και τα παρασκευάσματά τους:  α) τα χαρακτηριστικά του ή των στελεχών με βάση τους αναγνωρισμένους διεθνείς κώδικες ονοματολογίας και ο ή οι αριθμοί κατάθεσης του ή των στελεχών- β) ο αριθμός των μονάδων που σχηματίζουν αποικίες (CFU) ανά g- γ) το όνομα ή η εταιρική επωνυμία και η διεύθυνση ή έδρα του υπευθύνου των ενδείξεων που αναφέρονται στην παρούσα παράγραφο- δ) το όνομα ή η εταιρική επωνυμία και η διεύθυνση ή έδρα του παρασκευαστή αν αυτός δεν είναι υπεύθυνος για τις ενδείξεις της ετικέτας- ε) η ημερομηνία λήξης της εγγύησης ή η διάρκεια διατήρησης του προϊόντος από την ημερομηνία παρασκευής- στ) ο αριθμός αναφοράς της παρτίδας και η ημερομηνία παρασκευής- ζ) ο τρόπος χρήσεως και, ενδεχομένως, συστάσεις περί την ασφαλή χρήση του προϊόντος- η) το καθαρό βάρος και, για τα υγρά προϊόντα, είτε ο καθαρός όγκος είτε το καθαρό βάρος- θ) η ένδειξη "μόνον για την παρασκευή ζωοτροφών"- ι) ενδεχομένως, ένδειξη των σημαντικών ειδικών χαρακτηριστικών που οφείλονται στη μέθοδο παρασκευής.  Γ. Για τα προμείγματα που περιέχουν ένζυμα:  α) ο χαρακτηρισμός "πρόμειγμα"- β) η ένδειξη "μόνον για την παρασκευή ζωοτροφών"- γ) ο τρόπος χρήσεως και, ενδεχομένως, συστάσεις περί την ασφαλή χρήση των προμειγμάτων- δ) το ζωικό είδος ή η κατηγορία ζώων για την οποία προορίζεται το πρόμειγμα- ε) το όνομα ή η εταιρική επωνυμία και η διεύθυνση ή έδρα του υπευθύνου των ενδείξεων που αναφέρονται στην παρούσα παράγραφο- στ) το καθαρό βάρος και, για τα υγρά, είτε ο καθαρός όγκος είτε το καθαρό βάρος- ζ) η ειδική ονομασία του ή των ενεργών συστατικών ανάλογα με την ή τις ενζυματικές τους ενεργότητες και ο ή οι αριθμοί αναγνώρισης σύμφωνα με την International Union of Biochemistry- η) οι μονάδες ενεργότητας (μονάδες ενεργότητας ανά g ή μονάδες ενεργότητας ανά ml)- θ) η ημερομηνία λήξης της εγγύησης ή η διάρκεια διατήρησης από την ημερομηνία παρασκευής- ι) το όνομα ή η εταιρική επωνυμία και η διεύθυνση ή έδρα του παρασκευαστή, αν αυτός δεν είναι υπεύθυνος για τις ενδείξες της ετικέτας.  Δ. Για τα προμείγματα που περιέχουν μικροοργανισμούς:  α) ο χαρακτηρισμός "πρόμειγμα"- β) η ένδειξη "μόνον για την παρασκευή ζωοτροφών"- γ) ο τρόπος χρήσεως και, ενδεχομένως, συστάσεις σχετικά με την ασφαλή χρήση των προμειγμάτων- δ) το ζωικό είδος ή η κατηγορία ζώων για την οποία προορίζονται τα προμείγματα- ε) το όνομα ή η εταιρική επωνυμία και η διεύθυνση ή έδρα του υπευθύνου των ενδείξεων που αναφέρονται στην παρούσα παράγραφο- στ) το καθαρό βάρος και, για τα υγρά, είτε ο καθαρός όγκος είτε το καθαρό βάρος- ζ) τα χαρακτηριστικά του ή των στελεχών με βάση τους αναγνωρισμένους διεθνείς κώδικες ονοματολογίας και ο ή οι αριθμοί κατάθεσης του ή των στελεχών- η) ο αριθμός των μονάδων που σχηματίζουν αποικίες (CFU) ανά g,- θ) η ημερομηνία λήξης της εγγύησης ή η διάρκεια διατήρησης από την ημερομηνία παρασκευής- ι) το όνομα ή η εταιρική επωνυμία και η διεύθυνση ή έδρα του παρασκευαστή, αν αυτός δεν είναι υπεύθυνος για τις ενδείξεις της ετικέτας- ια) ενδεχομένως, ένδειξη των σημαντικών ειδικών χαρακτηριστικών που οφείλονται στη μέθοδο παρασκευής.  Ε. Για τα σύνθετα τρόφιμα στα οποία ενσωματώνονται ένζυμα:  α) η ειδική ονομασία του ή των ενεργών συστατικών σύμφωνα με την ή τις ενζυματικές τους ενεργότητες και ο αριθμός αναγνώρισης σύμφωνα με την International Union of Biochemistry- β) οι μονάδες ενεργότητας (μονάδες ενεργότητας ανά kg ή μονάδες ενεργότητας ανά l), εφόσον είναι δυνατόν να προσδιοριστούν με κάποια επίσημη ή επιστημονικά έγκυρη μέθοδο- γ) η ημερομηνία λήξης της εγγύησης ή η διάρκεια διατήρησης από την ημερομηνία παρασκευής.  ΣΤ. Για τα σύνθετα τρόφιμα στα οποία ενσωματώνονται μικροοργανισμοί:  α) ο χαρακτηρισμός του ή των στελεχών σύμφωνα με τους αναγνωρισμένους διεθνείς κώδικες ονοματολογίας και ο ή οι αριθμοί κατάθεσης του ή των στελεχών- β) ο αριθμός των μονάδων που σχηματίζουν αποικίες (CFU) ανά kg, εφόσον είναι δυνατόν να προσδιοριστεί με κάποια επίσημη ή επιστημονικά έγκυρη μέθοδο- γ) η ημερομηνία λήξης της εγγύησης ή η διάρκεια διατήρησης από την ημερομηνία παρασκευής- δ) ενδεχομένως, ένδειξη των σημαντικών ειδικών χαρακτηριστικών που οφείλονται στη μέθοδο παρασκευής.  2.  Στις συσκευασίες, τα δοχεία ή τις ετικέτες που επικολλώνται σ'αυτά μπορούν να αναγράφονται και στοιχεία, όπως η εμπορική ονομασία, διαφορετικά από αυτά που ορίζονται στην παράγραφο 1, στα σημεία Α, Β, Γ και Δ, εφόσον είναι σαφώς διαχωρισμένα από τις  προαναφερόμενες ενδείξεις σήμανσης.   Άρθρο 8  1.  Τα κράτη μέλη θέτουν σε ισχύ τις απαραίτητες νομοθετικές, διοικητικές και κανονιστικές διατάξεις για να συμμορφωθούν με την παρούσα οδηγία το αργότερο μέχρι την:  - 1η Ιανουαρίου 1995 όσον αφορά το άρθρο 7 και - 1η Οκτωβρίου 1994 όσον αφορά τις λοιπές διατάξεις.  Ενημερώνουν αμέσως την Επιτροπή σχετικά.  Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.  2.  Τα κράτη μέλη κοινοποιούν στην Επιτροπή το κείμενο των διατάξεων εθνικού δικαίου που θεσπίζουν στον τομέα που καλύπτεται από την παρούσα οδηγία. Η Επιτροπή ενημερώνει σχετικά τα άλλα κράτη μέλη.   Άρθρο 9  Η παρούσα οδηγία τίθεται σε ισχύ την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.   Άρθρο 10  Η παρούσα οδηγία απευθύνεται στα κράτη μέλη.  Βρυξέλλες, 14 Δεκεμβρίου 1993.  Για το Συμβούλιο Ο Πρόεδρος A. BOURGEOIS  (1) ΕΕ αριθ. C 116 της 27. 4. 1993. σ. 6.  (2) ΕΕ αριθ. C 329 της 6. 12. 1993.  (3) ΕΕ αριθ. C 201 της 26. 7. 1993, σ. 34.  (4) ΕΕ αριθ. L 270 της 14. 12. 1970, σ. 1. Οδηγία, όπως τροποποιήθηκε τελευταία από την οδηγία 93/114/ΕΚ (βλέπε σελίδα 24 της παρούσας Επίσημης Εφημερίδας).  (5) ΕΕ αριθ. L 64 της 7. 3. 1987, σ. 19.  (6) ΕΕ αριθ. L 117 της 8. 5. 1990, σ. 15.  (7) Μονάδες ενεργότητας εκφραζόμενες σε μmole ελευθερούμενου προϊόντος ανά λεπτό, ανά γραμμάριο ενζυματικού παρασκευάσματος.      ΠΑΡΑΡΤΗΜΑ Ι    Τρόπος παρουσίασης του καταλόγου που αναφέρεται στο άρθρο 3 στοιχείο α) περίπτωση 1  >(1) "> ID="1"" ID="2"" ID="3"" ID="4"""" (1) - Για τους μικροοργανισμούς:  χαρακτηριστικά του στελέχους με βάση τους αναγνωρισμένους διεθνείς κώδικες ονοματολογίας και αριθμός κατάθεσης του στελέχους:  - Για τα ένζυμα:  ειδική ονομασία ανάλογα με την ενζυματική ενεργότητα αριθμός αναγνώρισης, σύμφωνα με την International Union of Biochemistry και, εάν το προϊόν προέρχεται από μικρόβια, χαρακτηριστικά του στελέχους με βάση τους αναγνωρισμένους διεθνείς κώδικες  ονοματολογίας και αριθμός κατάθεσης του στελέχους.      ΠΑΡΑΡΤΗΜΑ ΙΙ   ΥΠΟΔΕΙΓΜΑ ΔΕΛΤΙΟΥ ΣΗΜΑΝΣΗΣ του άρθρου 3 στοιχείο α) περίπτωση 2  (συμπληρώνεται από τον υπεύθυνο κυκλοφορίας του προϊόντος) 1. Ταυτότητα του προϊόντος Εμπορική ονομασία,  Ποιοτική και ποσοτική σύνθεση - ενεργός ουσία(1) ,  - άλλα συστατικά,  - προσμείξεις,  - ανεπιθύμητες ουσίες,  Όνομα ή εταιρική επωνυμία και διεύθυνση ή έδρα του παρασκευαστή,  Τόπος παρασκευής,  Όνομα ή εταιρική επωνυμία και διεύθυνση ή έδρα του υπευθύνου κυκλοφορίας, αν αυτός δεν είναι ο παρασκευαστής του προϊόντος.  2. Προδιαγραφές σχετικά με την ενεργό ουσία 2.1. Για τους μικροοργανισμούς:  - Ονομασία και ταξινομική περιγραφή σύμφωνα με τους διευθνείς κώδικες ονοματολογίας(2) ,  - Ονομασία και τόπος της συλλογής καλλιεργιών στην οποία είναι καταχωρημένο ή κατατεθειμένο το στέλεχος και αριθμός καταχώρησης ή κατάθεσης,  - Να αναφερθούν ενδεχόμενοι γενετικοί χειρισμοί,  - Αριθμός μονάδων που σχηματίζουν αποοικίες (CFU) ανά g.  2.2. Για τα ένζυμα:  - Ονομασία σύμφωνα με τις κύριες ενζυματικές ενεργότητες και αριθμός EC(3) ,  - Να αναφέρεται η βιολογική προέλευση. Εάν το προϊόν προέρχεται από μικρόβια, πρέπει να παρέχονται οι πληροφορίες που αναφέρονται στις δύο πρώτες περιπτώσεις του σημείου 2.1,  - Να αναφερθούν ενδεχόμενοι γενετικοί χειρισμοί του οργανισμού προέλευσης,  Σημείωση: Αν η ενεργός ουσία είναι μείγμα ενεργών συστατικών, όλα τα συστατικά πρέπει να περιγράφονται χωριστά με ένδειξη της αναλογίας τους στο μείγμα.  3. Ιδιότητες του προϊόντος Κύρια δράση,  - Στοιχεία σχετικά με την αποτελεσματικότητα,  - Αιτιολόγηση της παρουσίας καθενός από τα συστατικά στις περιπτώσεις όπου η ενεργός ουσία αποτελεί μείγμα ενεργών συστατικών,  Άλλες δράσεις.  4. Ασφάλεια χρήσεως του προϊόντος Διαθέσιμα στοιχεία σχετικά με τον αβλαβή χαρακτήρα του.  5. Προϋποθέσεις χρήσεως του προϊόντος Προβλεπόμενες χρήσεις για τη διατροφή των ζώων (είδη ή κατηγορίες ζώων, τύπος ζωοτροφής, περίοδοι χρήσεως κ.λπ.),  Προτεινόμενη δοσολογία στα προμείγματα και τις ζωοτροφές (κατάλληλες μονάδες βιολογικής ενεργότητας όπως CFU ανά g προϊόντος για τους μικροοργανισμούς ή μονάδες ενεργότητας ανά g για τα ενζυματικά παρασκευάσματα),  Άλλες γνωστές χρήσεις της ενεργού ουσίας ή του παρασκευάσματος (στα τρόφιμα, στην ιατρική ή την κτηνιατρική, στη βιομηχανία κ.λπ.),  Συστάσεις σχετικά με την ασφαλή χρήση του προϊόντος σε ό,τι αφορά τα είδη στα οποία χορηγείται, τον καταναλωτή και το περιβάλλον,  Αν απαιτείται, μέτρα πρόληψης κινδύνων και προστασίας κατά την παρασκευή και χρήση.  6. Τεχνολογικά στοιχεία Σταθερότητα του προϊόντος - έναντι των ατμοσφαιρικών παραγόντων,  - κατά την παρασκευή των προμειγμάτων και των ζωοτροφών,  - κατά την αποθήκευση των προμειγμάτων και των ζωοτροφών,  Περιγραφή της διαδικασίας παρασκευής και των μεθόδων που χρησιμοποιούνται για τον έλεγχο της ποιότητας του προϊόντος κατά την παρασκευή του.  7. Έλεγχος Μέθοδος ή μέθοδοι ανάλυσης για τον προσδιορισμό του ή των ενεργών συστατικών - στο ίδιο το προϊόν,  - στα προμείγματα,  - στις ζωοτροφές.  8. Βεβαίωση του υπευθύνου με την οποία πιστοποιείται η ακρίβεια των παρεχόμενων πληροφοριών  (1) Εάν η ενεργός ουσία είναι μείγμα ενεργών συστατικών που είναι δυνατόν να προσδιοριστούν σαφώς, πρέπει να αναγράφονται τα κυριότερα συστατικά (2) Όπως το "Bergey's Manual of Systematic Bacteriology. The Yeasts, a taxonomic study" των Lodder και Kreger van Rij, "Ainsworth and Bisby's Dictionary of the Fungi" των Hawksworth, Sutton και Ainsworth ή "The Genus Asperigillus" των Raper και Fennell.   (3) Enzyme Nomenclature, Recommendations (1984) of the Nomenclature Committee of the International Union of Biochemistry, Academic Press 1984.  (4) Monadew energothtaw ekfrayomenew se mmole ελευθερούμενου προϊόντος ανά λεπτό, ανά γραμμάριο ενζυματικού παρασκευάσματος.